Document ID: 32012R0636
Publication Date: 2012-07-13

Title and Content:
UREDBA KOMISIJE (EU) št. 636/2012
z dne 13. julija 2012
o šestmesečnem podaljšanju uporabe Uredbe (EU) št. 161/2012 o nujnih ukrepih za varstvo staležev vahenj v vodah zahodno od Škotske
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 2371/2002 (1) in zlasti člena 7 Uredbe,
ob upoštevanju naslednjega:
(1)
Zaradi dokazane resne ogroženosti ohranitve nekaterih staležev vahenj v vodah zahodno od Škotske je Komisija na podlagi določb iz člena 7 Uredbe (ES) št. 2371/2002 sprejela Uredbo (EU) št. 161/2012 z dne 23. februarja 2012 o nujnih ukrepih za varstvo staležev vahenj v vodah zahodno od Škotske (2).
(2)
Uredba (ES) št. 2371/2002 določa, da nujni ukrepi trajajo največ šest mesecev in da lahko Komisija sprejme novo odločitev o njihovem podaljšanju za dodatno obdobje največ šest mesecev.
(3)
Razlog za sprejetje zadevnih nujnih ukrepov ostaja veljaven za obdobje te ribolovne sezone. Sicer bi se njihovi dosedanji pozitivni učinki lahko izničili. Ker zadevni ribolov dejansko še poteka, bi se zaradi prenehanja izvajanja nujnih ukrepov ponovno uvedle zahteve glede sestave ulova, ki bi povzročile večje zavržke in tako tudi znatno povečanje ribolovnega pritiska na vahnje in druge staleže, medtem ko si ribiči prizadevajo za zakonito izkrcanje svojih kvot.
(4)
Ukrepi za stalno zaščito staležev vahenj iz Uredbe Komisije (EU) št. 161/2012 morda ne bodo sprejeti pred datumom zaključka izvajanja navedene uredbe. Medtem pa ohranitev staležev vahenj ostaja ogrožena.
(5)
Zato je primerno, da se nujni ukrepi iz Uredbe (EU) št. 161/2012 podaljšajo za šest mesecev -
SPREJELA NASLEDNJO UREDBO:
Člen 1
Uporaba Uredbe (EU) št. 161/2012 se podaljša do 25. februarja 2013.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. julija 2012

Classification:
Level 1 Topics: 100155
100145
100156
Level 2 Topics: 100252
100183
100243
Level 3 Topics: 567
2476
3146
3544
All Topics: 133
2110
2309
2437
2872
4790
5229
5253
5257
544
598